မယောဂိတောင်

မယောဂိတောင် (妙義山, Myōgi-san) သည် ဂျပန်နိုင်ငံ၊ ဂွန်းမခရိုင်ရှိ အဓိကျသည့် တောင်တစ်ခု ဖြစ်သည်။ အန်းနခမြို့၊ ရှိမိုနိတမြို့နှင့် တိုမိအိုခမြို့တို့၏ နယ်နိမိတ်ပေါ်တွင် တည်ရှိသည်။ တောင်သည် နက်စောက်ကာ ကျောက်တောင်ဖြစ်သည့်အတွက် ထင်ရှားသည်။ ဤတောင်သည် ဂျပန်နိုင်ငံ၏ ကျောက်ဆောင်ကျောက်သားများ ပေါများသည့် ရှုခင်းနေရာသုံးခုထဲမှ တစ်ခုလည်း ဖြစ်သည်။ တောင်တက်လမ်းများစွာရှိပြီး ခရီးသွားများသည် ဆောင်းဦးရာသီ သစ်ရွက်ကြွေချိန်တွင် ရှုခင်းများကြည့်ရှုရန် တက်ရောက်လေ့ရှိကြသည်။ တောင်၏ အမြင့်ဆုံးနေရာသည် ဆိုးမဒခဲတောင်  (相馬岳)  ဖြစ်ပြီး ၁၁၀၄ မီတာ (၃၆၂၂ ပေ) ရှိသည်။ ၁၉၂၃ ခုနှစ်တွင် ယဉ်ကျေးမှုဆိုင်ရာအေဂျင်စီင ဤတောင်ကို နိုင်ငံတော်အဆင့်လှပသည့် နေရာတစ်ခုအဖြစ် သတ်မှတ်ခဲ့သည်။

မယောဂိတောင်၊ အခဂိတောင်နှင့် ဟရုနတောင်တို့သည် "ဂျောမိုးတောင်သုံးလုံး" တွင် ပါဝင်သည့်တောင်များဖြစ်ကြသည်။ "ဂျောမိုး" ဆိုသည်မှာ ဂွန်းမ၏ ရှေးခေတ်အမည်ဟောင်း ဖြစ်သည်။

အကြောင်းအရာ
မယောဂိတောင်တွင် တောင်ထိပ်များစွာရှိသည်။ ၎င်းတို့မှာ ဟခုအွန်းဇန် (白雲山)၊ ခွန်းဒိုးဆန် (金洞山)၊ ခင်ခဲအိဆန် (金鶏山)၊ ဆိုးမဒခဲ (相馬岳)၊ မိတခဲဆန် (御岳山)၊ ချောဆုနိုခရှိရ (丁須ノ頭)၊ ယခယူးဆန် (谷急山) နှင့် အခြားသောတောင်ထိပ်များတို့ ဖြစ်ကြသည်။ မယောဂိတောင်သည် အကြမ်းဖျင်းအားဖြင့် တောင်ဘက်ခြမ်း (မျက်နှာစာ) နှင့် မြောက်ဘက်ခြမ်း (ကျောဘက်) ကို ခွဲခြားပေးထားကာ တည်ရှိနေသည်။

တောင်တက်ခြင်း
တောင်တက်လမ်းသည် ကြမ်းတမ်းသဖြင့် မတော်တဆမှုနှင့် သေဆုံးမှုများ ဖြစ်ပွားခဲ့ဖူးသည်။ တိုမိခမြို့သည် အတွေ့အကြုံမရှိသူ၊ အသင့်အတင့်အတွေ့အကြုံရှိပြီးသူနှင့် ကျွမ်းကျင်အဆင့်တောင်တက်သမားများအတွက် တောင်တက်လမ်းများကို လမ်းညွှန်းပေးထားသည်။ ၂၀၁၀ ခုနှစ်၊ ဇန်နဝါရီလတွင် ဂွန်းမခရိုင်အစိုးရနှင့် ဒေသတာဝန်ရှိသူများ၊ ရဲများနှင့် မီးသတ်ဝန်ထမ်းများနှင့် တောင်တက်ကလပ်အသင်းများသည် မယောဂိတောင်ပတ်ဝန်းကျင်တွင် မတော်တဆမှုဖြစ်ပွားမှုကို ရှောင်ရှားနိုင်ရန် တွေ့ဆုံဆွေးနွေးမှုများနှင့် တိုင်းတာမှုများကို ဆောင်ရွက်ခဲ့သည်။

အမည်နာမ

ထင်ရှားသည်များ

ရုပ်ပုံ

ပြင်ပလင့်များ

Mt. Myogi - Gunma Official Tourist Guide
Mt. Myogi - Japan National Tourism Organization
Myogi Shrine - ANA Japan Travel Planner

ကိုးကား

ကဏ္ဍ:ဂျပန်နိုင်ငံရှိ တောင်များ